દિયોદરમાંથી જિલ્લા શિક્ષણ અધિકારીના સ્ટિકર લગાડેલી ગાડીમાંથી આશરે 1, 72,800ની કિંમતનો દારૂ મળી આવ્યો હતો. ગુરૂવારે બપોરે દિયોદર પીએસઆઇ ઓ.પી. સિસોદિયાને મળેલી બાતમીના આધારે તેમની ટીમ સાથે દિયોદરના કોતરવાડા-નેસડી ચાર રસ્તા પર વોચ ગોઠવી હતી. ત્યારે થરાદ તરફથી આવતી સ્કોર્પિયો જીજે 01 એચક્યૂ 2461ને શંકાના આધારે રોકતા કાચચાલકે સ્કોર્પિયો ભગાડી મૂકી હતી. આ સ્કર્પિયોનો પીછો કરતા તેમાંથી વિદેશી દારૂની નાની- મોટી 1656 નંગ બોટલ જેની કિંમત રૂપિયા. 1,72,800 હતી તે ઝડપાયો હતો. પોલીસે કાર ચાલક સામે ગુનો નોંધી વધુ તપાસ હાથ ધરી છે.